钦定古今图书集成/理学汇编/字学典/第054卷 > 《唐张怀瓘书断》 > 《论八分隶书》
## 钦定古今图书集成/理学汇编/字学典/第054卷 > 《唐张怀瓘书断》 > 《论八分隶书》

“《八分》者，点画发动，体骨雄异，作威投戟，腾气扬波，贵
逸尚奇，探灵索妙，可谓蔡邕为祖，张昶、皇象为子，锺
繇、索靖为孙。”隶书者，字皆真正曰“真书。”大率真书如
立，行书如行，草书如走，其于举趣，盖有殊焉。夫学草、
行，分不一二，天下老幼悉习真书，而罕能至，其最难
也。锺繇法于大篆，措思神妙，得其古风，亦有不足伤“于疏瘦。王羲之比锺繇，锋芒峻势，多所不及，于增损
则骨肉相称，润色则婉态妍华，《易》乃过也。王献之远
减于父，锋芒往往直笔而已。锋芒者若犀象之有牙
角，婉态者若蛟龙之恣盘游。夫物负阴而抱阳，书亦
外柔而内刚，缓则乍纤，急则若灭，修短相异，岩谷相
倾，崄不至崩，危不至失”，此其大略也，可谓元常为兄，
逸少为弟，子敬为“息。”